สวัสดีค่ะแผลผ่าตัดที่ข้อหัวแม่โป้งที่ยังไม่ตัดไหม ต้องล้างแผลยังไงคะ?พอดีกลัวล้างแผลแบบผิดๆ คุณช่วยแนะนำด้วยนะค่ะขอบล่วงหน้านะค่ะ
สวัสดีครับ จริงๆ แล้ว หลังผ่าตัด แผลที่ยังไม่ได้ตัดไหมควรได้รับทำความสะอาดที่โรงพยาบาล หรือ ที่สถานพยาบาล เช่น คลินิก จะดีกว่าครับ เพราะอุปกรณ์ทำความสะอาดในสถานพยาบาลจะมีการฆ่าเชื้ออย่างถูกหลัก ทำให้การทำแผลนั้นสะอาด รวมทั้งผ้าก็อซปิดแผลก็ควรปราศจากเชื้อเช่นเดียวกัน จึงยังไม่แนะนำให้ทำแผลเอง เพราะเสี่ยงติดเชื้อจากภายนอก และหากแผลติดเชื้อ ก็อาจทำให้ต้องเปิดแผลมารักษาใหม่ ซึ่งจะยิ่งทำให้แผลหายช้า หรือ นานกว่าที่ควรจะเป็นครับดังนั้น ขอแนะนำให้ทำแผลตามที่แพทย์นัด เพื่อให้แพทย์ประเมินสภาพแผลและตัดไหมในอนาคตดีกว่าครับ